Ardiiɓe kuwertiir malaadii iniwersel mo diiwaan Maatam, njeeƴiima e mitiyelaaji 26 e kominaaji e nder diiwaan. Sabu ko komin kala mitiyel cellal gooto. Mitiyelaaji ko heɓata safroyaade e nder dispaaseer, opitaal ko heewi ɓe nduttaaka ɗiin kaalisaaji to bannge laamu ngu. Hannde oo ɓe mbeltiima fotde 4 miliyaar ruttaama ɗeen ñamaale. Ko woni heen caɗeele ɗe ko ɓeen fiyatnooɓe ina njooɗoo hitaande piyaani. Sabu heewɓe mbiyata ko njooɗiima
hitaande ñawaani ñawiraaka mbaawataa ɓeydude heen haydara. Tawa ko roŋkude faamde ɗuum ko jokkere enɗam. So a ƴeewii neɗɗo gooto joom galle o fiyata naatirde mum ko 200mb hitaande nde ko 700mb. To bannge safaara maa 20 mb fof laamu ngu ina yoɓan maa 18 mb mitiyel o yoɓan maa 4 mb ɗo potno ɗaa yoɓde 100mb njoɓaa 20 mb njoɓane ɗaa 80 mb fawaade e nokkuuji ciifondiraaɗi ɗi. Hannde o fuɗɗiima waylowaylo no feewi e yoga e mitiyelaaji. Kamɓe ardiiɓe nokku o ɓe kirjinii renndo ngo e nootitaade e paabi ɗi.
Bookar Sek Lewlewal Maatam
fuv_Latn fuv_Latn yue_Hant